32006R0489
L 088/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 489/2006 НА КОМИСИЯТА
от 24 март 2006 година
за изменение на Регламент (ЕО) № 769/2004 относно сортовете коноп, отглеждани за влакно, които са избираеми за преки плащания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1782/2003 на Съвета от 29 септември 2003 г. за създаване на общи правила за схеми за пряка помощ в рамките на Общата селскостопанска политика и за създаване на някои схеми за помощ на земеделски производители, и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) № 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (1), и по-специално член 52, параграф 2 от него,
като има предвид, че:
(1)
Регламент (EО) № 796/2004 на Комисията от 21 април 2004 г. за определяне на подробни правила за въвеждането на кръстосано съответствие, модулации и интегрираната схема за администриране и контрол, предвидени в Регламент (EО) № 1782/2003 на Съвета от 29 септември 2003 г. за създаване на общи правила за схеми за пряка помощ в рамките на Общата селскостопанска политика и за създаване на някои схеми за помощ на земеделски производители (2) определя правилата за прилагането на Регламент (EО) № 1782/2003 относно, inter alia, условията за верификация на съдържанието на тетрахидроканабинол при растежа на конопа.
(2)
В съответствие с член 33, параграф 2 от Регламент (EО) № 796/2004 държавите-членки са уведомили Комисията за резултатите от изпитванията за определяне нивата на тетрахидроканабинол в сортовете коноп, засети през 2005 г. Тези резултати следва да се вземат предвид при съставянето на списъка със сортовете коноп, отглеждан за влакно, които са избираеми за преки плащания през следващите маркетингови години, и списъка със сортовете с временна оторизация за 2006-2007 пазарна година. За да се верифицира съдържанието на тетрахидроканабинол, някои от упоменатите сортове трябва да преминат през процедура Б, предвидена в приложение I към Регламент (EО) № 796/2004.
(3)
Регламент (EО) № 796/2004 следва да бъде съответно изменен.
(4)
Мерките, предвидени с настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (EО) № 796/2004 се заменя с текста в приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага за пазарна година 2006-2007.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 март 2006 година.